CELEX: C2007/095/105
Language: el
Date: 2007-04-28 00:00:00
Title: Υπόθεση T-67/07: Προσφυγή της 2ας Μαρτίου 2007 — Ford Motor κατά ΓΕΕΑ (FUN)

28.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 95/52
            
         Προσφυγή της 2ας Μαρτίου 2007 — Ford Motor κατά ΓΕΕΑ (FUN)
   (Υπόθεση T-67/07)
   (2007/C 95/105)
   Γλώσσα διαδικασίας: η γερμανική
   Διάδικοι
   
      Προσφεύγουσα: Ford Motor Company (Dearborn, Michigan, Ηνωμένες Πολιτείες) (εκπρόσωπος: R. Ingerl, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 20ής Δεκεμβρίου 2006 (υπόθεση R 1135/2006-2),
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         Ισχυρισμοί και κύρια επιχειρήματα
   
      Σήμα προς καταχώριση: Το λεκτικό σήμα «FUN »για προϊόντα και υπηρεσίες της κλάσης 12 (αίτηση καταχώρισης αριθ. 4 509 808).
   
      Απόφαση του εξεταστή: Απόρριψη της αίτησης καταχώρισης.
   
      Απόφαση του τμήματος προσφυγών: Απόρριψη της προσφυγής και της αίτησης καταχώρισης.
   Λόγοι ακυρώσεως:
   
               —
            
            
               Παράβαση του άρθρου 7, παράγραφος 1, στοιχείο γ', του κανονισμού (EΚ) 40/94 (1), καθόσον ο απόλυτος λόγος απαραδέκτου των ενδείξεων που περιγράφουν χαρακτηριστικά των προϊόντων ή παροχών εφαρμόστηκε εσφαλμένα σε λέξεις του καθημερινού λεξιλογίου που δεν είναι άμεσα περιγραφικές.
            
         
               —
            
            
               Παράβαση του άρθρου 7, παράγραφος 1, στοιχείο β', του κανονισμού 40/94, καθόσον έγινε δεκτό, λόγω της εσφαλμένης εφαρμογής και μόνο του άρθρου 7, παράγραφος 1, στοιχείο γ', του κανονισμού 40/94, ότι το προς καταχώριση σήμα δεν έχει διακριτικό χαρακτήρα.
            
         
               —
            
            
               Παράβαση του άρθρου 7, παράγραφος 1, στοιχείο β', του κανονισμού 40/94, καθόσον το σήμα του οποίου ζητείται η καταχώριση έχει επαρκή διακριτικό χαρακτήρα.
            
         
      (1)  Κανονισμός (EΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).